62020TO0100_INF
2021 m. spalio 14 d. Bendrojo Teismo (šeštoji kolegija) nutartis
Junqueras i Vies / Parlamentas
(Byla T‑100/20)
„Ieškinys dėl panaikinimo – Institucinė teisė – Parlamento narys – Privilegijos ir imunitetai – Prašymas ginti privilegijas ir imunitetus – Parlamento pirmininko sprendimas nesiimti jokių papildomų veiksmų dėl šio prašymo – Suinteresuotumo kreiptis į teismą nebuvimas – Nepriimtinumas“
Ieškinys dėl panaikinimo – Fiziniai ar juridiniai asmenys – Suinteresuotumas kreiptis į teismą – Atsiradusio ir egzistuojančio suinteresuotumo būtinybė – Vertinimas ieškinio pareiškimo momentu – Ieškinys, dėl kurio ieškovas gali gauti naudos – Įrodinėjimo pareiga
(SESV 263 straipsnis)
(žr. 34–36 punktus)
Dalykas
SESV 263 straipsniu grindžiamas prašymas panaikinti 2019 m. gruodžio 10 d. Europos Parlamento sprendimą nesiimti jokių papildomų veiksmų dėl ieškovo vardu pateikto prašymo ginti jo imunitetus, numatytus Protokolo Nr. 7 dėl Europos Sąjungos privilegijų ir imunitetų 9 straipsnio pirmoje ir antroje pastraipose.
Rezoliucinė dalis
1.
Atmesti ieškinį kaip nepriimtiną.
2.
Nereikia priimti sprendimo dėl Ispanijos Karalystės prašymo leisti įstoti į bylą.
3.
Oriol Junqueras i Vies padengia savo ir Europos Parlamento patirtas bylinėjimosi išlaidas.
4.
Ispanijos Karalystė padengia visas savo bylinėjimosi išlaidas, susijusias su prašymu leisti įstoti į bylą.